als_Latn dik_Latn sag_Latn
Vullnetarë nga ky rrjet i OJQ-ve në gropat e sapohapura nëpër rrugë kanë mbjell ferra, duke paralajmëruar për rrezikun që u kanoset qytetarëve njësoj si nga gropat ashtu dhe ferrat. “AVONET, shpreh thellësisht shqetësimin për mos mirëmbajtjen e rrugëve e veçanërisht në cilësinë e dobët të ndërtimeve të projekteve infrastrukturore”, ka thënë Kenan Gashi nga kjo organizatë.
Më tej drejtues të AVONET-it kanë thënë se ditëve të fundit ka ndodhur formatimi i qeverisë lokale si rezultat i perfrmancës së dobët të disa nga udhëheqësve të drejtorive, me ç'rast kryetari Svarqa ka bërë lëvizje të drejtorëve komunal, por Drejtoria e Infrastrukturës nuk e pati një fat të tillë.
“AVONET kërkon nga kryetari i Komunës së Ferizaj, Muharrem Svarqa, që të fillojë të shqiptojë dënime ndaj punëkryesve. Këto dënime t'i bëjë jo vetëm gjatë përfundimit të projektit por edhe gjatë kryerjes së punëve që bëjnë ndërmarrjet, duke u shqiptuar dënim dhe duke ua ndërprerë kontratën atyre kompanive që nuk kryejnë punët si janë planifikuar”, ka thënë Gashi.
AVONET-i i ka kërkuar kryetarit të Komunës së Ferizajt, që në komisionin vlerësues të jenë edhe dy anëtarë, njëri nga komuniteti dhe tjetri nga shoqëria civile, pasi konsideron se pjesëmarrja e tyre ngrit cilësinë e punëve dhe arrin të krijojë përgjegjësin dhe llogaridhënien e komisionit pranë institucioneve dhe qytetarëve.
Gjatë ditës nuk ka pasur ndonjë reagim nga pushteti lokal i Ferizajt, përkitazi me këtë aktivitet të rrjetit të OJQ-ve ferizajase. ("Epoka e Re" / Skënder IDRIZI)
als_Latn als_Latn als_Latn als_Latn als_Latn